**NÁRODNÁ RADA SLOVENSKEJ REPUBLIKY**

**VII. volebné obdobie**

## *Návrh*

## Zákon

z ................... 2018,

**ktorým sa mení a dopĺňa zákon č. 180/2014 Z. z.** **o podmienkach výkonu volebného práva a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení zákona č. 356/2015 Z. z., zákona č. 125/2016 Z. z., zákona č. 69/2017 Z. z., zákona č. 73/2017 Z. z. a zákona č. 165/2017 Z. z. sa mení a dopĺňa takto:

1. Doterajší text § 3 sa označuje ako odsek 1 a dopĺňa sa odsekmi 2 až 4, ktoré znejú:

„(2) Právo voliť sa vykonáva na území Slovenskej republiky.

(3) Pri voľbách do Národnej rady Slovenskej republiky sa za podmienok ustanovených týmto zákonom právo voliť vykonáva aj poštou.

(4) Pri voľbách do Národnej rady Slovenskej republiky, voľbách do Európskeho parlamentu, voľbách do Európskeho parlamentu, voľbách prezidenta Slovenskej republiky, ľudovom hlasovaní o odvolaní prezidenta a referende sa za podmienok ustanovených týmto zákonom právo voliť vykonáva aj mimo územia Slovenskej republiky.“.

1. V § 8 ods. 1 sa za slovo „lístkov“ sa vkladajú slová „ na území Slovenskej republiky“.
2. V § 8 sa za odsek 1 vkladá nový odsek 2, ktorý znie:

„(2) Na odovzdávanie hlasovacích lístkov mimo územia Slovenskej republiky a na sčítanie hlasov voličov zriaďuje Ministerstvo zahraničných vecí a európskych záležitostí Slovenskej republiky (ďalej len „ministerstvo zahraničných vecí“) volebné okrsky a určuje volebné miestnosti v lehote uvedenej v rozhodnutí o vyhlásení volieb.“.

Doterajšie odseky 2 a 3 sa označujú ako odseky 3 a 4.

1. Za § 9 sa vkladá § 9a, ktorý vrátane nadpisu znie:

„**§ 9a**

**Zvláštny zoznam voličov**

1. Zvláštny zoznam voličov (ďalej len „zvláštny zoznam“) zostavuje a vedie ministerstvo zahraničných vecí na účely osobného výkonu volebného práva v cudzine. Do zvláštneho zoznamu sa zapisujú:
2. voliči, ktorí o zápis do zvláštneho zoznamu písomne požiadali najneskôr 35 dní predo dňom konania volieb a k žiadosti priložili originály, alebo úradne osvedčené kópie dokladov potvrdzujúcich totožnosť žiadateľa, jeho štátne občianstvo Slovenskej republiky,
3. voliči, ktorí sa v deň konania volieb dostavili do volebnej miestnosti s hlasovacím preukazom.
4. Ministerstvo zahraničných vecí uzatvorí zvláštny zoznam 25 dní predo dňom konania volieb a odovzdá ich Ministerstvu vnútra Slovenskej republiky (ďalej len „ministerstvo vnútra“).
5. Na zvláštny zoznam voličov sa primerane vzťahujú § 9 ods. 2 až 8 a § 10.“.
6. Za § 11 sa vkladá § 11a, ktorý vrátane nadpisu znie:

**„§ 11a**

**Kontrolný zoznam voličov**

1. Kontrolný zoznam voličov je súhrnná databáza voličov, ktorí:
2. požiadali o voľbu poštou,
3. požiadali o vydanie hlasovacie preukazu,
4. požiadali o zápis do zvláštneho zoznamu podľa § 9a.
5. Účelom kontrolného zoznamu voličov je identifikovať duplicity v okruhu osôb oprávnených voliť a vylúčiť možnosť opakovaného hlasovania jedným voličom.
6. Kontrolný zoznam vedie ministerstvo vnútra.
7. Ministerstvo zahraničných vecí je povinné oznamovať ministerstvu vnútra zoznam osôb, ktoré požiadali o zápis do zvláštneho zoznamu. Obce sú povinné oznamovať ministerstvu vnútra zoznam osôb, ktoré požiadali o vydanie hlasovacieho preukazu.
8. Na základe kontrolného zoznamu voličov ministerstvo zahraničných vecí vyškrtne zo zvláštneho zoznamu osobu, ktorá požiadala o voľbu poštou.
9. Na základe kontrolného zoznamu voličov ministerstvo zahraničných vecí vyškrtne zo zvláštneho zoznamu osobu, ktorej bol vydaný hlasovací preukaz.
10. Na základe kontrolného zoznamu voličov obec na základe oznámenia ministerstva vnútra vyškrtne zo stáleho zoznamu voličov osobu, ktorá bola zapísaná do zvláštneho zoznamu.
11. O vyškrtnutí podľa odsekov 5 až 7 informuje voliča ministerstvo zahraničných vecí.
12. V § 12 ods. 3 písmeno a) znie:

„a) ministerstvo vnútra,“.

1. V § 12 ods. 3 sa za písmeno a) vkladá nové písmeno b), ktorá znie:

„b) ministerstvo zahraničných vecí“.

Doterajšie písmená b) až e) sa označujú ako písmená c) až f).

1. Za § 12 sa vkladá nový § 12a, ktorý vrátane nadpisu znie:

**„§ 12a**

**Osobitné ustanovenia pre výkon volebného práva mimo územia Slovenskej republiky**

1. Ak tento zákon neustanovuje inak, pri zabezpečovaní výkonu volebného práva mimo územia Slovenskej republiky podľa § 3 ods. 4, ministerstvo zahraničných vecí plní úlohy, ktoré tento zákon ukladá
2. okresným úradom podľa druhej, tretej, štvrtej a piatej a ôsmej časti,
3. obciam podľa druhej, tretej, štvrtej a piatej a ôsmej časti.
4. Ministerstvo zahraničných vecí na účely podľa § 12 ods. 2 vytvára volebnú komisiu pre územie mimo územia Slovenskej republiky, ako aj okrskové volebné komisie.
5. Ak ministerstvo zahraničných vecí plní úlohy podľa odseku 1 písm. a), kompetencie prednostu okresného úradu vykonáva minister zahraničných vecí a európskych záležitostí Slovenskej republiky (ďalej len „minister zahraničných vecí“).
6. Ak ministerstvo zahraničných vecí plní úlohy podľa odseku 1 písm. b), kompetencie starostu vykonáva minister zahraničných vecí.
7. Volebná komisia pre územie mimo územia Slovenskej republiky zriaďovaná ministerstvom zahraničných vecí podľa odseku 2 sa na účely sa na účely uplatnenia volebného práva mimo územia Slovenskej republiky a štatistického sčitovania hlasov považuje za okresnú volebnú komisiu. Zápisnica volebnej komisie podľa prvej vety sa považuje za zápisnicu okresnej volebnej komisie.
8. Ak ministerstvo zahraničných vecí plní úlohy podľa odseku 1 písm. b), kompetencie starostu obce, starostu mestskej časti alebo primátora mesta vykonáva minister zahraničných vecí.
9. Ministerstvo zahraničných vecí môže všeobecne záväzným právnym predpisom určiť jeden alebo viacero subjektov, ktoré budú na území iného štátu v mene ministerstva zahraničných vecí plniť úlohy, ktoré tento zákon podľa odsekov 1 až 3 ustanovuje ministerstvu zahraničných vecí alebo ministrovi zahraničných vecí.“.
10. V § 15 sa za odsek 7 vkladá nový odsek 8, ktorý znie:

„(8) Ministerstvo zahraničných vecí

a) plní úlohy odborného a administratívneho útvaru štátnej komisie vo volebných veciach, týkajúcich sa výkonu volebného práva mimo územia Slovenskej republiky,

b) plní ďalšie úlohy podľa tohto zákona.

Doterajšie odseky 8 až 13 sa označujú ako odseky 9 až 14.

1. § 21 sa dopĺňa odsekom 5, ktorý znie:

„(5) Voličov nachádzajúcich sa mimo územia Slovenskej republiky informuje o podmienkach práva voliť a byť volený ministerstvo zahraničných vecí na svojom webovom sídle.“.

1. § 36 sa dopĺňa odsekom 5, ktorý znie:

„(5) Nároky členov volebných komisií určí ministerstvo zahraničných vecí všeobecne záväzným právnym predpisom.“.

1. § 37 sa dopĺňa odsekom 3, ktorý znie:

„(3) Subjekt určený podľa § 12a ods. 7 pri vynakladaní finančných prostriedkov na prípravu, vykonanie a zisťovanie výsledkov volieb usmerňuje ministerstvo zahraničných vecí.“.

1. V § 39 ods. 1 prvej vete sa slovo „a“ nahrádza čiarkou a na konci sa pripájajú tieto slová: „a ministerstvu zahraničných vecí. Ak tento zákon v osobitných častiach umožňuje výkon volebného práva mimo územia Slovenskej republiky inak ako poštou, príslušné volebné dokumenty sa namiesto obci alebo okresnému úradu odovzdávajú ministerstvu vnútra.“.
2. V § 44 sa na konci pripája táto veta: „Územie mimo územia Slovenskej republiky sa na účely uplatnenia volebného práva mimo územia Slovenskej republiky a štatistického sčitovania hlasov považuje za jeden okres. Na účely zohľadnenia hlasov sa hlasy voličov, ktorí uplatnili svoje volebné právo mimo územia Slovenskej republiky do celkových výsledkov volieb započítavajú rovnako, ako keby boli odovzdané v rámci volebného obvodu, ktorým je celé územie Slovenskej republiky.“.
3. V § 46 ods. 2 sa slová „posledný pracovný deň“ nahrádza slovami „posledné dva pracovné dni“.
4. V § 57 odsek 2 znie:

„(2) Volič môže voliť mimo územia Slovenskej republiky

1. poštou alebo
2. osobne

1. vo volebnom okrsku, v ktorého zozname voličov je zapísaný, alebo

2. v ktoromkoľvek volebnom okrsku na základe hlasovacieho preukazu.“.

1. V § 74 sa na konci pripája táto veta: „Územie mimo územia Slovenskej republiky sa na účely uplatnenia volebného práva mimo územia Slovenskej republiky a štatistického sčitovania hlasov považuje za jeden okres. Na účely zohľadnenia hlasov sa hlasy voličov, ktorí uplatnili svoje volebné právo mimo územia Slovenskej republiky do celkových výsledkov volieb započítavajú rovnako, ako keby boli odovzdané v rámci volebného obvodu, ktorým je celé územie Slovenskej republiky.“.
2. V § 205 odsek 2 znie:

„(2) Volič môže voliť mimo územia Slovenskej republiky

1. poštou alebo
2. osobne

1. vo volebnom okrsku, v ktorého zozname voličov je zapísaný, alebo

2. v ktoromkoľvek volebnom okrsku na základe hlasovacieho preukazu.“.

**Čl. II**

Tento zákon nadobúda účinnosť 1. júla 2018.